 برسٽل ( ويب ڊيسڪ ) پاڪستاني ڪرڪيٽ ٽيم جي اڳوڻي ڪپتان وسيم اڪرم چيو آهي ته سريلنڪا خلاف وننگ ڪامبينيشن تبديل نه ڪرڻ گهرجي، بيٽنگ جي حساب سان سڀ ٺيڪ آهي.    خانگي ٽي وي چئنل سان ڳالهائيندي وسيم اڪرم چيو ته ورلڊ ڪپ ۾ پاڪستاني ٽيم لاءِ هر ميچ اهم آهي، سريلنڪا هڪ سٺي ميچ کٽي آيو آهي تنهنڪري ان کي سولو نه وٺڻ گهرجي.    سوئنگ جي سلطان جو چوڻ هو ته بالنگ جي شعبي ۾ محمد عامر، وهاب رياض ۽ شاداب خان بريڪ ٿرو  ڏيارا تنهنڪري بالنگ جي شعبي ۾ به ڪاميبنيشن صحيح لڳي رهيو آهي.    وسيم اڪرم چيو ته سريلنڪن ٽيم ۾ به ميچ ونر رانديگر موجود آهن پر هن وقت سريلنڪن ٽيم بيٽنگ ۾ ڏکيائين کي منهن ڏئي رهي آهي.    هن چيو ته سدائين چوندو آهيان ته پاڪستان ٽيم پاڻ سنڀالي جارحاڻي راند جو مظاهرو ڪري، اميد آهي ته انگلش ٽيم خلاف ڪاميابي سان رانديگرن جا حوصلا بلند ٿيا هوندا.    وسيم اڪرم وڌيڪ چي ته سٺي ڳالهه آهي ته هر ميدان ۽ هر ميچ تي الڳ قسم جون وڪيٽون ملي رهيون آهن، پنهنجي صلاحيتن موجب کيڏو، جيڪڏهن وڪيٽ ۾ ڪريڪس آهن ته ٽرن ضرور ملندو. 